nahid-hub/BLUGE-bengali-wikipedia-section-title-prediction huggingface dataset:
ফাইনম্যান ছিলেন অত্যন্ত মেধাবী, তার আইকিউ ছিল ১২৫। কলেজে প্রবেশের আগেই তিনি ডিফারেন্সিয়াল ক্যালকুলাস ও ইন্টিগ্রাল ক্যালকুলাস জানতেন। গণিতে তার অপার আগ্রহ ছিল, তিনি জুনিয়র স্কুলের ছাত্র থাকাকালীন সময়ে স্কুলের গণিত দলের নিয়মিত সদস্য ছিলেন এবং নিত্য নতুন সমস্যা সমাধান করার কৌশল আবিষ্কার করা তার নেশার মত ছিল। এছাড়া গণিতে ব্যবহৃত বিভিন্ন প্রতীকের নিজস্ব রূপ উদ্ভাবন করাটাও তার শখ ছিল, তার আত্মজীবনীতে তিনি বলেছেন ত্রিকোণমিতির সাইন, কোসাইন এবং অন্যান্য অনেক প্রচলিত প্রতীকের নিজস্ব রূপ তিনি ব্যবহার করতেন। অবশ্য পরবর্তীকালে তিনি এ শখটি পরিত্যাগ করেন, কারণ অন্য মানুষজন তার প্রতীকের সাথে পরিচিত ছিল না। 
ফাইনম্যান ফার রকওয়ে হাই স্কুলের ছাত্র ছিলেন, যাতে নোবেল বিজয়ী বার্টন রিখটার ও বারুচ স্যামুয়েল ব্লুমবার্গ পড়েছিলেন। ফাইনম্যান তার হাই স্কুলে পড়াশোনার শেষ বছরে নিউ ইয়র্ক ইউনিভার্সিটি ম্যাথ চ্যাম্পিয়নশিপ জয় করেন; তার প্রাপ্ত নম্বরের সাথে নিকটতম প্রতিযোগীর নম্বরের ব্যবধান বিচারকদের বিস্মিত করেছিল। তিনি ম্যাসাচুসেটস ইন্সটিটিউট অফ টেকনোলজি থেকে ১৯৩৯ সালে পদার্থবিজ্ঞানে স্নাতক অর্জন করেন এবং এরপর তিনি প্রিন্সটন ইউনিভার্সিটিতে পিএইচডি করতে যান। প্রিন্সটনে নির্বাচনী পরীক্ষায় তিনি গণিত ও পদার্থবিজ্ঞানে পারফেক্ট স্কোর করেন, যা ছিল একটি রেকর্ড - তবে ইতিহাস ও ইংরেজি ভাষা অংশে তিনি অতটা ভালো করতে পারেননি। তিনি ১৯৪২ সালে জন আর্কিবাল্ড হুইলারের অধীনে পিএইচডি ডিগ্রি অর্জন করেন। তার গবেষণার বিষয় ছিল "প্রিন্সিপাল অফ স্টেশনারি একশান"। কোয়ান্টাম বলবিদ্যার এই কাজই তার "পাথ ইন্টিগ্রালের" ভিত্তি ছিল, যার মাধ্যমে "দ্য প্রিন্সিপাল অফ লিস্ট একশান ইন কোয়ান্টাম মেকানিকস" গড়ে ওঠে।

সঠিক অনুচ্ছেদ শিরোনাম কোনটি?
titleA. ম্যানহাটন প্রকল্প
titleB. জীবনবৃত্তান্ত
titleC. কর্মজীবনের সূচনাভাগ
titleD. শিক্ষা
উত্তর: titleD
টেস্ট ক্রিকেটের একটি দিনে তিনটি অধিবেশনে দুই ঘণ্টাব্যাপী সর্বমোট ছয় ঘণ্টা সময় নিয়ে খেলা অনুষ্ঠিত হয়। তন্মধ্যে, মধ্যাহ্নভোজনের জন্যে ৪০ মিনিট ও চাবিরতির জন্যে ২০ মিনিটের বিরতি দেয়া হয়। তবে, অধিবেশনগুলোর সময় ও বিরতিকাল কিছুক্ষেত্রে পরিবর্তিত হতে পারে। খারাপ আবহাওয়া বা নির্ধারিত বিরতির পূর্বেই ইনিংস শেষ হয়ে গেলে এর পরপরই বিরতি দেয়া হয়। খারাপ আবহাওয়ার কারণে খেলার সময় নষ্ট হয়ে গেলে ঘাটতি পূরণে অধিবেশনগুলোর সময় সমন্বয় করা হতে পারে। নির্ধারিত চাবিরতির প্রাক্কালে ব্যাটিংকারী দলের নয় উইকেটের পতন ঘটলে অল-আউটের জন্যে আরও ৩০ মিনিট দেরী করা যেতে পারে। যদি খারাপ আবহাওয়ার কারেণ ৯০ বা ততোধিক ওভার সম্পন্ন না হয় তাহলে শেষ অধিবেশনে আরও ৩০ মিনিট বৃদ্ধি করা যেতে পারে। ৫ম দিনের চূড়ান্ত অধিবেশনে আম্পায়ারদ্বয় খেলার ফলাফল আনয়ণে আরও ৩০ মিনিট বৃদ্ধি করতে পারেন।

বর্তমানে টেস্ট খেলা ধারাবাহিকভাবে পাঁচদিনব্যাপী অনুষ্ঠিত হয়। তবে, টেস্ট ক্রিকেট প্রচলনের শুরুরদিকে খেলাগুলো তিন কিংবা চারদিনব্যাপী হতো। ১৯৭৩ সালে নিউজিল্যান্ড-পাকিস্তানের মধ্যকার টেস্ট সর্বশেষ চারদিনব্যাপী অনুষ্ঠিত হয়েছিল। ১৯৮০-এর দশক পর্যন্ত প্রায়শঃই রোববারকে ঘিরে বিশ্রামবার রাখা হতো। এছাড়াও, অসীম সময়ের টেস্ট খেলা অনুষ্ঠিত হতো। এ ধরনের টেস্টে খেলার ফলাফল না আসা পর্যন্ত অনির্দিষ্ট সময় পর্যন্ত চলতো। শেষ অনির্দিষ্টকালের খেলাটি হয়েছিল ১৯৩৮-৩৯ মৌসুমে। সে বার ডারবানে দক্ষিণ আফ্রিকা ও ইংল্যান্ডের খেলাটি শেষপর্যন্ত থেমেছিল ১০দিন পর ইংল্যান্ডের জাহাজ ধরার জন্য।

২০০৫ সালে বিশ্ব একাদশের বিপক্ষে অস্ট্রেলিয়া দল ছয় দিনের খেলায় অংশ নেয়। আইসিসি এ খেলাটিকে টেস্ট মর্যাদা দেয়। তবে, খেলার ফলাফল চারদিনেই সম্পন্ন হয়ে যায়। অক্টোবর, ২০১৭ সালে দক্ষিণ আফ্রিকা-জিম্বাবুয়ের মধ্যকার একমাত্র টেস্টে অনুরোধসাপেক্ষে চারদিনব্যাপী অনুষ্ঠিত হয়েছিল। তবে, ২৬ ডিসেম্বর, ২০১৭ তারিখে শুরু হলেও ২৭ ডিসেম্বর তারিখে দুইদিনেই খেলাটি শেষ হয়ে যায়। ২০১৯ সালের ক্রিকেট বিশ্বকাপের পূর্ব-পর্যন্ত চারদিনব্যাপী টেস্ট খেলা আয়োজনের বিষয়টি আইসিসি কর্তৃপক্ষ পরীক্ষামূলকভাবে আয়োজনের চিন্তা-ভাবনা করছে।

বৈশ্বিক ক্রিকেট পরিচালনা পরিষদ আইসিসি কর্তৃপক্ষ দিবা-রাত্রির টেস্ট খেলা আয়োজনের প্রচেষ্টা চালিয়েছে। ২০১২ সালে আন্তর্জাতিক ক্রিকেট কাউন্সিল দিবা-রাত্রির টেস্ট খেলা আয়োজনের বিষয়টি নিশ্চিত করে। নভেম্বর, ২০১৫ সালে প্রথমবারের মতো অস্ট্রেলিয়ায় সফরকারী নিউজিল্যান্ডের বিপক্ষে দিবা-রাত্রির টেস্ট খেলায় প্রতিদ্বন্দ্বিতা করে।

সঠিক অনুচ্ছেদ শিরোনাম কোনটি?
titleA. খেলার সময়সীমা
titleB. টেস্ট মর্যাদা
titleC. খেলা পরিচালনা
titleD. চিরস্থায়ী ট্রফি
উত্তর: titleA
ভির্জিনিয়া রাজ্জি রোমের অ্যাপিও-লাতিনো অংশে জন্মগ্রহণ করেছেন এবং বড় হয়ে উঠেছেন। তিনি রোমা ট্রে বিশ্ববিদ্যালয়ে আইন অধ্যয়ন করেছেন, বিচারসংক্রান্ত ও আদালত বহির্ভূত সিভিল আইন বিষয়ে বিশেষজ্ঞতা অর্জন করে। কোনো পূর্ববর্তী রাজনৈতিক অভিজ্ঞতা না থাকা সত্ত্বেও, রাজনীতিতে তার জড়িত হওয়ার জন্য তিনি তার পুত্রের জন্মকে কৃতিত্ব দেন। ২০১১ সালে, রোমের চতুর্দশ জেলার জন্য ফাইভ স্টার মুভমেন্টে যোগ দেওয়ার আগে, তিনি স্থানীয় কিছু বোর্ডের সদস্য ছিলেন।

তার নির্বাচনের সময় ভির্জিনিয়া রাজ্জি উত্তর রোমের ওটাভিয়া শহরতলিতে তার পরিবারের সাথে বসবাস করতেন।
সহকর্মী, এম৫এস সদস্য, আন্দ্রে সেভারিনি কে তিনি বিবাহ করেছেন। ২০০৯ সালে তাদের একটি সন্তান জন্মগ্রহণ করে।

সঠিক অনুচ্ছেদ শিরোনাম কোনটি?
titleA. নগরপাল হিসাবে নির্বাচন
titleB. রোমের নগরপাল
titleC. বিতর্ক
titleD. পটভূমি
উত্তর: titleD
২০০৭ সালের ৭ নভেম্বর, জিলানী একজন সিনিয়র বিচারপতি ছিলেন, যিনি সামরিক শাসক পারভেজ মোশাররফের জরুরি অবস্থা জারির পরে নতুন শপথ গ্রহণ করতে অস্বীকার করেছিলেন। বিচারপতিরা মোশাররফ কর্তৃক প্রতিষ্ঠিত অস্থায়ী সাংবিধানিক আদেশ আইনকে অসাংবিধানিক বলে গণ্য করেছিলেন। জিলানী এমন সিনিয়র বিচারপতিদের মধ্যে ছিলেন যারা জোর করে অবসর নিয়েছিলেন এবং সরাসরি সুপ্রিম কোর্ট থেকে আটক করেছিলেন।

এটি মোশাররফ সরকারের বিরুদ্ধে আইনজীবীদের আন্দোলনকে আরও তীব্র করে তুলেছিল এবং ২৩ শে মার্চ ২০০৯-এ স্থগিত বিচার বিভাগের পুনঃস্থাপনের দিকে পরিচালিত করে। প্রধানমন্ত্রী গিলানি ঘোষণা করেছিলেন, রাষ্ট্রপতি আসিফ জারদারি একটি নির্বাহী আদেশ জারি করেছেন যা প্রধান বিচারপতি ইফতিখার চৌধুরীসহ জরুরি পূর্ব বিচার বিভাগ পুনরুদ্ধার করেছে। সমস্ত পদচ্যুত বিচারপতি পুনরায় নিয়োগ গ্রহণ করেছেন।

৩১ জুলাই ২০০৯-এ, জিলানিসহ ১৪ সদস্যের একটি পূর্ণাঙ্গ বেঞ্চ জরুরি অবস্থা ঘোষণা করে এবং পিসিওকে অবৈধ ও অবৈধ করার ঘোষণা দেয়। আরও বলেছিল, উচ্চ বিচার বিভাগ থেকে সমস্ত বিচারপতিদের অপসারণ বৈধ নয় এবং বিচারপতিদের পুনরায় নিয়োগের কোনও আইনি প্রভাব ছিল না কারণ প্রথম স্থানে তাদের অপসারণ বৈধ ছিল না।

সঠিক অনুচ্ছেদ শিরোনাম কোনটি?
titleA. জরুরী বিধি স্থগিতকরণ এবং পুনর্বহাল
titleB. বিশ্ব ন্যায়বিচার প্রকল্প
titleC. "২০১৪ এর সু-মোটো কেস ১"
titleD. আইনি পেশা
উত্তর: titleA
ফুটবলে একজন প্লেমেকার দলের আক্রমণাত্মক খেলার ধারা নিয়ন্ত্রণ করেন। প্লেমেকাররা সাধারণত নম্বর ১০ বা ৮ হয়ে থাকেন। একজন প্লেমেকারের সবচেয়ে ভাল গুন হল তার খেলার ধারাটিকে বুঝতে পারার ক্ষমতা। মাঠের উপযুক্ত অবস্থানে থেকে সতীর্থদের ঠিকমত বলের যোগান দেওয়াটাও তার একটি গুরুদায়িত্ব। একজন প্লেমেকারের আরও দুটি গুন হল স্বজ্ঞা এবং সৃজনশীলতা। তাদেরকে জানতে হয় বিভিন্ন সময়ে বিভিন্ন খেলোয়াড় কোথায় অবস্থান করছেন। একজন ভাল প্লেমেকার বল নিয়ন্ত্রণ এবং ড্রিবলিং-এ দূর্দান্তভাবে দক্ষ হয়ে থাকেন। এছাড়া তিনি বল নিজের নিয়ন্ত্রণে রাখতেও সমর্থ হন, ফলে সতীর্থরা আক্রমণাত্মক দৌড় শুরু করতে পারেন। তখন প্লেমেকারের দায়িত্ব হয় চূড়ান্ত পাসটি করা, যা শেষপর্যন্ত গোলে পরিণত হতে পারে। ফুটবলে এটিকে বলা হয় কিলার বল বা ফাইনাল বল। তবে দাপ্তরিকভাবে এটিকে বলা হয় এসিস্ট বা সহায়তা। এই ধরনের খেলোয়াড়দের মধ্যে মেসুত ওজিল, কাকা, সিনজি কাগাবা, হুয়ান মাতা, স্যান্তি কাজোর্লা এবং মারিও গোঁতজে, রোনাল্ডিহো উল্লেখযোগ্য।

সঠিক অনুচ্ছেদ শিরোনাম কোনটি?
titleA. আক্রমণাত্মক মধ্যমাঠের খেলোয়াড়
titleB. ফলস নম্বর-১০ বা ‘‘সেন্ট্রাল উইঙ্গার’’
titleC. চিরাচরিত প্লেমেকার
titleD. "বাক্স-থেকে-বাক্স" মধ্যমাঠের খেলোয়াড়
উত্তর: titleC
সৈয়দ মুহম্মদ শামসুজ্জোহার জন্ম মে ১, ১৯৩৪ সালে পশ্চিমবঙ্গের বাঁকুড়া জেলায়। পিতা মুহম্মদ আব্দুর রশীদ ছিলেন পশ্চিমবঙ্গের নিম্নবেতনভোগী চাকরিজীবি। তিন ভাই ও তিন বোনের মধ্যে তিনি ছিলেন দ্বিতীয়। শামসুজ্জোহার প্রাথমিক শিক্ষা সম্পন্ন হয় পশ্চিমবঙ্গে। বাঁকুড়া জিলা স্কুলে তিনি ১৯৪০ সাল থেকে ১৯৪৮ সাল পর্যন্ত শিক্ষাগ্রহণ করে মেট্রিকুলেশন পরীক্ষায় প্রথম শ্রেনীতে উত্তীর্ণ হন এবং "বাঁকুড়া ক্রিশ্চিয়ান কলেজ" থেকে ১৯৫০ সালে প্রথম শ্রেণীতে উচ্চ মাধ্যমিক পাশ করেন।
দেশবিভাগের পর ১৯৫০ সালের প্রথমদিকে পূর্ব ও পশ্চিমবঙ্গে সাম্প্রদায়িক দাঙ্গা শুরু হলে শামসুজ্জোহা তার পরিবার নিয়ে পূর্ব বাংলায় চলে আসেন এবং ঢাকা বিশ্ববিদ্যালয়ে রসায়ন বিভাগে স্নাতকে ভর্তি হন। এসময় ভাষা আন্দোলনের সাথে তিনি প্রত্যক্ষভাবে জড়িয়ে পড়েন। ১৯৫৩ সালে দ্বিতীয় শ্রেনীতে স্নাতক সম্পন্ন করার পর তিনি রসায়নবিদ ড. মোকাররম হোসেন খন্দকারের তত্ত্বাবধানে স্নাতকোত্তর ডিগ্রীর জন্য গবেষণা শুরু করেন। গবেষণার বিষয় ছিলো "বৈদ্যুতিক পদ্ধতিতে ক্রোমাইট খনিজের জারণ প্রক্রিয়া", যা পরবর্তীকালে ১৯৫৪ সালে লন্ডনের রসায়ন শিল্প পত্রিকায় প্রকাশিত হয়। ১৯৫৪ সালে তিনি স্নাতকোত্তর ডিগ্রী লাভ করেন। ১৯৫৯ সাল পর্যন্ত তিনি লন্ডনের ইম্পেরিয়াল কলেজ অব সায়েন্স, টেকনোলজিতে অ্যান্ড মেডিসিনে অধ্যয়ন করেন এবং লন্ডন বিশ্ববিদ্যালয় হতে বিএসসি ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. জন্ম এবং শিক্ষা
titleB. কর্মজীবন
titleC. মৃত্যু-পরবর্তী চেতনা
titleD. ব্যক্তিগত জীবন
উত্তর: titleA
আল্লামা জালালুদ্দীন সুয়ুতী (রহ) কুরআন ও সুন্নাহ'র নুরানি স্রোতে অবগাহনের মধ্য দিয়ে আল্লাহ ও তার রাসুল (দঃ)-এর এত্তেবায় নিজেকে সমর্পিত করেছিলেন । তার রুহানি ক্ষমতা ছিল খুবই প্রবল । আল্লামা জালালুদ্দীন সুয়ুতী (রহ)-এর এক বিশেষ খাদেম ছিল নাম তার মুহাম্মদ ইবনে আলী হাব্বাক । ইবনে আলী হাব্বাক বর্ণনা করেন যে , একদিন দুপুরে খাবারের পর জালালুদ্দীন সুয়ুতী আমাকে বললেন ,- তুমি আমার জীবদ্দশায় আমার উপস্থিতিতে কিংবা অনুপস্থিতিতে কখনও কারো কাছে এ রহস্যের কথা যদি ব্যক্ত না কর, তাহলে আল্লাহ চাহেতো আজ আসরের সালাত তোমাকে মক্কা শরিফে পড়ার ব্যবস্থা করবো - ইনশাআল্লাহ । আমি বললাম , আলহামদুলিল্লাহ । ঠিক আছে, তাই হবে । তিনি বললেন , তাহলে চোখ বন্ধ করো । আমি চোখ বন্ধ করলাম । সুয়ুতী (রহ) আমার হাত ধরে প্রায় ২৭ কদম সামনে অগ্রসর হলেন । তারপর তিনি বললেন , চোখ খোল । আমি চোখ খুললাম । চোখ খুলে দেখি আমরা দু'জন 'বাবে মুয়াল্লা'য় দাঁড়িয়ে আছি । এরপর হেরেম শরিফে পৌছে আমরা তাওয়াফ করলাম । পবিত্র জমজমের পানি পান করলাম । আসরের সালাত আদায় করলাম । আল্লামা সুয়ুতী (রহ) বললেন , মহান আল্লাহ রাব্বুল আলামিন তার বান্দার দু'আ কবুল করলেন । আমাদের জন্য জমিন সংকোচিত হয়ে গেল । ইন্নাল্লাহা আ'লা কুল্লী শায়য়িন কাদির । এ যে আল্লাহ তায়ালার কুদরতময় অনুগ্রহ ! ইবনে আলী হাব্বাক বলেন , অতঃপর জালালুদ্দীন সুয়ুতী (রহ) বললেন, - হেরেমের আশে পাশে আমাদের পরিচিত মিশরের অনেক লোক রয়েছে । আমাদেরকে তারা চিনতে পারেনি । তুমি ইচ্ছে করলে আমার সঙ্গেই চলো, অথবা হাজীদের সঙ্গে চলে এসো । আমি বললাম , আপনার সঙ্গেই যাব । সুতরাং আমরা রওয়ানা হলাম । 'বাবে মুয়াল্লা' পর্যন্ত যাওয়ার পর জালালুদ্দীন সুয়ুতী (রহ) আমাকে বললেন, চোখ বন্ধ করো । আমি চোখ বন্ধ করলাম । এ অবস্থায় ৭ কদম সামনে অগ্রসর হলে তিনি বললেন , এবার চোখ খোল । আমি চোখ খুললাম । খুলে দেখি আমরা মিশরে পৌছে গেছি ।


সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. রচনাবলি
titleC. একটি তথ্যের অবতারণা
titleD. তীসার্রোফ ও কারামত
উত্তর: titleD
উদ্ভিদজাত খাবার খেয়ে এরা জীবনধারন করে। কখনও কখনও জমির ফসলও ব্যাপক ক্ষতিগ্রস্ত হয়। একত্রে খাবার গ্রহণ করতে এরা অভ্যস্ত। গ্রীষ্মমণ্ডলীয় বনাঞ্চলের উঁচু বৃক্ষের গর্তে থাকতে এরা পছন্দ করে এবং সেখানেই তারা বাসা বাঁধে। মূলত প্রাকৃতিকভাবে সৃষ্ট পাখির গর্ত কিংবা পাহাড়ের গুহায় এরা বাসা তৈরী করে। স্ত্রীজাতীয় কাকাতুয়া দুইটি থেকে চারটি সাদা ডিম পারে। শাবকগুলো চোখ বোজা অবস্থায় থাকে এবং প্রায় তিন মাস শাবকদের বৃদ্ধির লক্ষ্যে স্ত্রী-পুরুষ উভয় কাকাতুয়াই পালাক্রমে দেখাশোনা ও লালন-পালন করে। উভয়ের তত্ত্বাবধানেই কাকাতুয়া ছানাগুলো বড় হয়। কাকাতুয়ারা দল বেঁধে কখনো কখনো হাজারেরও অধিক একত্রে খাদ্যের সন্ধানে বের হয়।

প্রজাতিভেদে বিভিন্ন রঙের কাকাতুয়া দেখা গেলেও সবচেয়ে বেশি দেখা যায় সাদা রঙের। অন্যতম পোষা পাখি হিসেবে কাকাতুয়ার সুনাম রয়েছে। বুদ্ধিমত্তা, আকর্ষণীয়তা এবং মানুষের অনুকরণশীলতার কারণে এটি জনপ্রিয় খাঁচার পাখিতে পরিণত হয়েছে। এছাড়াও, পৃথিবীর প্রায় সকল চিড়িয়াখানায় এদেরকে দেখা যায়।

সঠিক অনুচ্ছেদ শিরোনাম কোনটি?
titleA. আর্থিক উপযোগিতা
titleB. প্রজাতি ও উপপ্রজাতিসমূহ
titleC. আবাসস্থল
titleD. বিপন্নতা
উত্তর: titleC
প্রবিষ্টকরণের জন্য প্রয়োজন পুরুষের দৃঢ়ভাবে উত্থিত পুরুষাঙ্গ বা লিঙ্গ। প্রবিষ্টকরণের সুবিধার্থে উত্তেজিত লিঙ্গাগ্র থেকে কামরস নির্গত হয়। একইভাবে নারীরে যোনী অভ্যন্তরে পিচ্ছিলকারক ক্ষরণ হয়। পুরূষ বা নারী সঙ্গীর পেলভিস অঞ্চল অগ্রপশ্চাৎ পরিচালনার মাধ্যমে বারবার অঙ্গ চালনা অর্থাৎ যোনী অভ্যন্তরে পুরুষাঙ্গের পুনঃপৌণিক যাতায়াত বা সঞ্চালনা করা হয় যাকে পেলভিক থ্রাস্ট বা শ্রোণিচাক্রিক সঞ্চালনা বলা হয়। যৌনাঙ্গদ্বয়ের পারস্পারিক ঘর্ষণক্রমে স্নায়বিক তীব্র উদ্দীপনা বা সুখানুভূতির সৃষ্টি হয়। এক সময় রাগমোচন হয় বা চরমানন্দ লাভ হয়। এসময়ের পুরুষের বীর্যস্খলন ঘটে।

সঠিক অনুচ্ছেদ শিরোনাম কোনটি?
titleA. দৈহিক আনন্দ
titleB. শৃঙ্গার
titleC. চরমানন্দ বা রাগমোচন
titleD. অনুপ্রবেশ ও সঞ্চালন
উত্তর: titleD
ট্যানিয়া জন্মেছেন যুক্তরাজ্যের নরউইচে। পড়েছেন নরফোকের লং স্ট্রাটন উচ্চ বিদ্যালয় এবং নটরডেম উচ্চ বিদ্যালয়ে।

২০০৯ সালে জ্যারল্ডে চাকরিরত অবস্থায় তিনি নিজের ইউটিউব চ্যানেল খোলেন এবং তার ননদ মেকাপশিল্পী সামান্থা চাপম্যান থেকে পরামর্শ নিয়ে ইউটিউবে মেকাপ সম্পর্কিত ভিডিও প্রকাশ করেন। প্রথমদিকে তিনি শুধু মেকাপ সম্পর্কিত ভিডিও প্রকাশ করলেও পরবর্তীতে তিনি ফ্যাশন, স্টাইল ও বেকিং সম্পর্কিত ভিডিও প্রকাশ করেন। তিনি জো সাগ, লুইসে পেন্টল্যান্ড, অ্যালফি ডেয়েস, টাইলর ওকলের মত ইউটিউব ব্যক্তিত্বদের সাথে কাজ করেছেন। তিনি "গ্ল্যামার" সাময়িকীর ২০১৫ সালের ডিসেম্বর ও "স্টাইলিস্ট" সাময়িকীর ২০১৬ সালের নভেম্বর সংখ্যার প্রচ্ছদে তার ছবি রাখা হয়েছিল। ২০১৪ সালে তিনি নিজের নামে 'ট্যানিয়া বার কসমেটিক্স' বাজারে আনেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কর্মজীবন
titleC. অভিনয়
titleD. গ্রন্থতালিকা
উত্তর: titleB
উত্তর নিকোসিয়া উত্তর সাইপ্রাসের একটি প্রধান যোগাযোগ কেন্দ্র যা উত্তর সাইপ্রাসের অন্য গুরুত্বপূর্ণ শহরের সাথে যুক্ত। এখানে রয়েছে আধুনিক চার লেন সমৃদ্ধ রাস্তা: ডি-৩০ ফামাগুস্তা থেকে নিকোসিয়ার উপর দিয়ে মরফো গেছে ও ডি-২৫ নিকোসিয়া থেকে কেরেনিয়া গেছে। এরকান আন্তর্জাতিক বিমানবন্দর আন্তর্জাতিক বিমান যোগাযোগে ব্যবহৃত হয়। উত্তর নিকোসিয়ায় কোন রেলওয়ে যোগাযোগ বা মেট্রোরেল নেই অথবা এরকম কোন পরিকল্পনাও নেই। ২০১১ সালে ট্রাম যোগাযোগের পরিকল্পনা করা হলেও পরে তা বাতিল করা হয়েছিল।

সঠিক অনুচ্ছেদ শিরোনাম কোনটি?
titleA. পরিবহন
titleB. শিক্ষা
titleC. প্রশাসনিক
titleD. খেলাধূলা
উত্তর: titleA
রাসূল নির্দেশমত আমর ইসলাম গ্রহণ করে স্বগোত্রে ফিরে যান। তবে মক্কায় যাতায়াতকারীদের মাধ্যমে মুহাম্মদ খোঁজ খবর রাখতেন। রাসূলুল্লাহ মদীনায় হিজরতের পর ইয়াসরিব বা মদীনার কিছু লোক তার গোত্রে আসে ।তাদের নিকট রাসুল মদিনায় হিজরতের খবর শুনে তিনি মদীনার দিকে রওয়ানা হলেন । তখন থেকে আমর মদীনার স্থায়ী বাসিন্দা হয়ে যান।

প্রসিদ্ধ মতে তিনি খাইবার যুদ্ধের পরে এবং মক্কা বিজয়ের পূর্বে মদীনায় আসেন । তবে কেও বলেছেন তিনি বদর যুদ্ধের পূর্বে মদীনায় আসেন এবং বদরে অংশগ্রহণ করেন।

সঠিক অনুচ্ছেদ শিরোনাম কোনটি?
titleA. ইসলাম গ্রহন
titleB. নাম ও বংশ পরিচয়
titleC. হাদিস বর্ণনা
titleD. মদিনায় হিজরত
উত্তর: titleD
জলন্ধর, পূর্বে জালান্দার হিসাবে পরিচিত ছিল। এটি ভারতের পাঞ্জাব রাজ্যের জলন্ধর জেলার একটি শহর।এর শহুরে জনসংখ্যা প্রায় দশ লাখ, এবং আরও দশ লাখ বাস করে শহরের বাইরে, গ্রামাঞ্চলে।

জলন্ধর শহর, ১২টি বস্তি ও ১২টি মহল্লা নিয়ে জলন্ধর শহর  গঠিত হয়। জলন্ধরে ১২টি প্রবেশদ্বার  ছিল, সময়ের সাথে সাথে বস্তি,মহল্লা ও দ্বারগুলির  পরিচয় ও অবস্থান নিরূপণ করা কঠিন। 

, তবে স্থানীয় মানুষেের অনুযায়ী , পরিচিত বস্তিগুলি হল:
পরিচিত কট/ মহল্লাগুলি হল:
মূল দ্বারগুলি হল:  বাল্মীকি গেট, নিলা মহল গেট, জওরা গেট,  খিংরান গেট, সাইদান  গেট, ফাগুয়ারা গেট 
শীতলা গেট, খোদিয়ান গেট, দেয়ালভি গেট, শাহ কুলি গেট, লাহোর গেট।

সময়ের সাথে সাথে, জলন্ধর শহর নির্মাণের জন্য অনেক বস্তি এবং মহল্লা উন্নত করা হয়েছে।। ১৯৪৭  সালের পরে, ভার্গভ শিবির, মডেল টাউন, মডেল হাউস, সেন্ট্রাল টাউন, প্রীত নগর, পুরানো জহর নগর, সুভাষ নগর, লাজপত রাই নগর, শক্তি নগর, নতুন জহর নগর ও আদর্শ নগর এবং বিভিন্ন অন্যান্য ছোট আবাসিক কলোনি নির্মিত হয়। চাহার বাগ এবং পাক্কা বাগ ১৯৪৭ সালের আগের থেকেই ছিল, কিন্তু ১৯৪৭ এর পর ব্যাপকভাবে বিকশিত হয়েছে।

ইদানীং কাছাকাছি গ্রামগুলিকে, নতুন এস্টেটে উন্নত করা হয়েছে। 

সঠিক অনুচ্ছেদ শিরোনাম কোনটি?
titleA. ঢাক
titleB. ফিল্লাউর
titleC. জলন্ধর শহর
titleD. কান্দি
উত্তর: titleC
মোদীর সরকার ভাইব্র্যান্ট গুজরাট স্লোগানের মাধ্যমে গুজরাটকে একটি চলমান উন্নয়নশীল এবং অর্থনৈতিক ভাবে সমৃদ্ধ রাজ্য হিসেবে তুলে ধরেন। যদিও সমালোচকরা গুজরাট মানবোন্নয়ন, দারিদ্র্য দূরীকরণ, শিক্ষা প্রভৃতি ক্ষেত্রে অনগ্রসরতার দিকে আঙুল তুলেছেন। এই রাজ্য দারিদ্র্যে দেশের মধ্যে ত্রয়োদশ, শিক্ষায় একুশতম, পাঁচ বছরের নীভে ৪৪.৭% শিশু গড় ওজনের থেকে কম ওজনবিশিষ্ট এবং ২৩% অপুষ্টির শিকার। এর বিপরীতে গুজরাট রাজ্য সরকার দাবী করে যে এই রাজ্যে মহিলা শিক্ষার হার জাতীয় হারের চেয়ে বেশি, স্কুলছুট ছাত্রের হার ২০০১ সালের হিসেব অনুযায়ী ২০% থেকে কমে ২০১১ সালের মধ্যে ২% হারে নেমে এসেছে, মাতৃমৃত্যুর হার ২০০১ সাল থেকে ২০১১ সালের মধ্যে ৩২% কমেছে।

রাষ্ট্রবৈজ্ঞানিক ক্রিষ্টোফ জেফারলটের মতে গুজরাটের উন্নয়ন শহুরে মধ্যবিত্ত শ্রেণীর মধ্যে সীমাবদ্ধ, অপরদিকে গ্রামীণ ও নিম্নবর্গের মানুষেরা আরো বেশি করে পিছিয়ে পড়েছেন। তার মতে মোদীর শাসনকালে দারিদ্র্য সীমার নিচে বসবাসকারী পরিবারের সংখ্যা বেড়ে গেছে। ২০১৩ সালের জুলাই মাসে অর্থনীতিবিদ অমর্ত্য সেন মোদী প্রশাসনের শিক্ষা ও স্বাস্থ্য ব্যবস্থার কঠোর সমালোচনা করেন, যদিও অর্থনীতিবিদ অরবিন্দ পনগরিয়া এবং জগদীশ ভগবতী মত প্রকাশ করেন যে গুজরাটের শিক্ষা ও স্বাস্থ্যের বিভিন্ন সামাজিক সূচকগুলি দেশের অন্যান্য রাজ্যের তুলনায় দ্রুত হারে বৃদ্ধি পেয়েছে

সঠিক অনুচ্ছেদ শিরোনাম কোনটি?
titleA. গুজরাটের মুখ্যমন্ত্রী
titleB. গুজরাট উন্নয়ন বিতর্ক
titleC. প্রাথমিক রাজনৈতিক জীবন
titleD. ২০০২ সালের নির্বাচন
উত্তর: titleB
শশাঙ্কের রাজ্যের পতনের পর বাংলা অঞ্চলে নৈরাজ্য দেখা দেয়। এই সময় এই অঞ্চলে কোনও কেন্দ্রীয় শাসক ছিলেন না। ক্ষুদ্র গোষ্ঠীপতিরা নিরন্তর নিজেদের মধ্যে যুদ্ধে লিপ্ত ছিলেন। সমসাময়িক গ্রন্থে এই অবস্থাটিকে ‘মাৎস্যন্যায়’ (অর্থাৎ বড়ো মাছ যেমন ছোটো মাছকে খেয়ে ফেলে, সেই রকম অবস্থা) বলে বর্ণনা করা হয়েছে। এই সময়েই গোপাল প্রথম পাল রাজা হিসেবে সিংহাসনে আরোহণ করেন। খালিমপুর তাম্রলিপি থেকে অনুমিত হয়, বাংলা অঞ্চলের ‘প্রকৃতি’ (জনসাধারণ) তাকে রাজা নির্বাচিত করেছিল। প্রায় ৮০০ বছর পরে তারানাথও লিখেছেন যে, বাংলার জনসাধারণ গণতান্ত্রিক পদ্ধতিতে তাকে নির্বাচিত করেছিল। যদিও এই ঘটনাটি কিংবদন্তির আকারে প্রচলিত এবং ঐতিহাসিকভাবে নির্ভরযোগ্য তথ্য নয়। এই কিংবদন্তি অনুসারে, নৈরাজ্যের এক যুগের পর জনসাধারণ পরপর একাধিক রাজাকে নির্বাচিত করেছিলেন। কিন্তু তাদের সকলকেই নির্বাচনের পরের রাতেই এক নাগ রানি ভক্ষণ করেন। গোপাল সেই নাগ রানিকে হত্যা করতে সমর্থ হন এবং সিংহাসনে আসীন থাকতে সমর্থ হন। ঐতিহাসিক প্রমাণ নির্দেশ করে যে, গোপাল প্রত্যক্ষভাবে জনসাধারণ কর্তৃক নির্বাচিত হননি। একদল সামন্ত গোষ্ঠীপতি তাকে নির্বাচিত করেন। এই ধরনের নির্বাচন বাংলা অঞ্চলের সমসাময়িক সমাজে খুবই সাধারণ ঘটনা ছিল।

গোপালের সিংহাসনারোহণ একটি গুরুত্বপূর্ণ রাজনৈতিক ঘটনা ছিল। কারণ একাধিক স্বাধীন গোষ্ঠীপতি কোনও প্রকার বিরোধ ছাড়াই তার রাজনৈতিক কর্তৃত্বকে স্বীকৃতি দিয়েছিলেন।

সঠিক অনুচ্ছেদ শিরোনাম কোনটি?
titleA. প্রতিষ্ঠা
titleB. রামপাল কর্তৃক রাজ্য পুনরুদ্ধার
titleC. পতনের প্রথম পর্যায়
titleD. প্রথম মহীপালের রাজ্য পুনঃপ্রতিষ্ঠা
উত্তর: titleA
আল্লাহর কিছু নাম কুরআনেও উল্লেখ করা হয়েছে এবং বিস্তারিতভাবে হাদীসে ৯৯ টি নামের একটি তালিকা পাওয়া যায়, কিন্তু সেটির সনদ দূর্বল। এছাড়াও নাসিরুদ্দিন আলবানী সুনানে ইবনে মাজাহ'তে উল্লেখিত হাদীসটির ক্ষেত্রে বলেছেন যে, "নাম গণনা ব্যতীত সহীহ"। আর জামি তিরমিজিতে হাদীসের শেষে ইমাম তিরমিজিও মন্তব্য করেছেন।

এই তালিকার সর্বপ্রথম কলামে অডিও ফাইলের লিঙ্ক দেয়া আছে। সেগুলো শুনতে অসুবিধা হলে এইখানে সহায়তা দেখুন ।
সঠিক অনুচ্ছেদ শিরোনাম কোনটি?
titleA. ইসলামিক পরিভাষায় আল্লাহর সর্বশ্রেষ্ঠ নাম
titleB. হাদীসে প্রাপ্ত আল্লাহ'র ৯৯টি নাম
titleC. উৎস এবং ইতিহাস
titleD. এই নামগুলো দ্বারা কোনো ব্যক্তির নামকরণ
উত্তর: titleB
'বাঁশখালী ইকোপার্ক'টি চট্রগ্রাম শহরের বাঁশখালী উপজেলায় অবস্থিত। উপজেলাটির বামেরছড়া ও ডানেরছড়া এলাকা নিয়ে এটি গঠিত। বাঁশখালী উপজেলাটি চট্রগ্রাম শহর হতে ৫০ কিলোমিটার দক্ষিণ - পশ্চিমে। ১০০০ হেক্টর নিয়ে এই ইকোপার্কটি গঠিত হয় ২০০৩ সালে।

এই পার্কের ৬৭৪ হেক্টর জমি হলো ঝাউ বাগানের। তাছাড়া, বিভিন্ন ফল ও ভেষজ উদ্ভিদসহ এই পার্কে উদ্ভিদের মোট প্রজাতি রয়েছে ৩১০টি। এখানে রয়েছে ২৭ কিলোমিটার বালুচরসমৃদ্ধ সৈকত, ১২ কিলোমিটার পাহাড়ি হ্রদ ও প্রাকৃতিক জীববৈচিত্র্যে ভরপুর ইকোপার্ক।

সঠিক অনুচ্ছেদ শিরোনাম কোনটি?
titleA. বিভিন্ন ইকোপার্ক
titleB. ভারত
titleC. তাইওয়ান
titleD. বাঁশখালী ইকোপার্ক
উত্তর: titleD
সহঃ স্বাগতিক দেশ নিউজিল্যান্ড প্রতিযোগিতায় নিজেদের সক্ষমতা প্রমাণ করে বিস্ময়ের সৃষ্টি করে। রাউন্ড-রবিন পদ্ধতিতে দলটি তাদের প্রথম সাত খেলায় জয়ী হয়ে শীর্ষস্থান দখল করে। অন্য স্বাগতিক দেশ অস্ট্রেলিয়া প্রতিযোগিতার পূর্বে সেরাদের তালিকায় থাকলেও প্রথম দুই খেলায় হেরে পিছিয়ে পড়ে। পরের ছয় খেলার মধ্যে চারটিতে বিজয়ী হলেও স্বল্প ব্যবধানে সেমি-ফাইনালে উঠতে পারেনি তারা। ওয়েস্ট ইন্ডিজও ৪-৪ ব্যবধানে রান গড়ে অস্ট্রেলিয়ার পিছনে অবস্থান নেয়। দক্ষিণ আফ্রিকা আন্তর্জাতিক ক্রিকেটে পদার্পণ করে এসসিজিতে অনুষ্ঠিত প্রথম খেলাতেই অস্ট্রেলিয়ার বিরুদ্ধে বিজয়ী হয়। শ্রীলঙ্কা ও জিম্বাবুয়ের বিপক্ষে যথাক্রমে দক্ষিণ আফ্রিকা ও ইংল্যান্ড পরাভূত হলেও সহজেই সেমি-ফাইনালে উন্নীত হয় দল দু’টো। ভারতীয় দল প্রতিযোগিতায় বেশ হতাশাব্যঞ্জক ফলাফল করে। শ্রীলঙ্কা আন্তর্জাতিক পর্যায়ের সর্বোচ্চ স্তরে প্রতিষ্ঠাপ্রাপ্তির লক্ষ্যে লড়াই চালাতেই ব্যস্ত থাকে ও জিম্বাবুয়ে এবং দক্ষিণ আফ্রিকাকে হারাতে সক্ষম হয়।

নিউজিল্যান্ড প্রতিযোগিতায় মাত্র দুইবার পরাজিত হয়। গ্রুপ পর্বের চূড়ান্ত খেলায় এবং সেমি-ফাইনালের উভয় খেলাতেই পাকিস্তানের কাছে হেরে যায়। পাকিস্তান ভাগ্যক্রমে সেমি-ফাইনালে জায়গা করে নেয়। প্রথম পাঁচ খেলায় কেবলমাত্র একটিতে জয়ী হয়। বৃষ্টিবিঘ্নিত খেলায় ইংল্যান্ডের বিপক্ষে ৭৪ রানে অল-আউট হয়েও পয়েন্ট সংগ্রহ করে। সৌভাগ্যবশতঃ অস্ট্রেলিয়ার সাথে রান-রেটে বেশি থাকে।

সঠিক অনুচ্ছেদ শিরোনাম কোনটি?
titleA. ম্যান অব দ্য টুর্নামেন্ট
titleB. রাউন্ড-রবিন পর্ব
titleC. অংশগ্রহণকারী দল
titleD. খেলা পরিচালনাকারী কর্মকর্তাগণ
উত্তর: titleB
মাকারিনা লেমোস নামক এক মেয়ের সাথে মেসির সম্পর্ক ছিল। মেসি পরে বলেছিলেন, ২০০৬ বিশ্বকাপের আগে ইনজুরি সারিয়ে যখন তিনি আর্জেন্টিনায় যান, তখন মেয়ের বাবা ঐ মেয়ের সাথে মেসিকে পরিচয় করিয়ে দেন। লুসিয়ানা স্যালাজার নামক এক আর্জেন্টাইন মডেলের সাথেও তার সম্পর্ক ছিল। ২০০৯ সালে ক্যানাল ৩৩ টেলিভেশন চ্যানেলের ‘‘হ্যাট্রিক বার্সা’’ নামক অনুষ্ঠানে মেসি বলেন, ‘‘আমার একজন মেয়েবন্ধু আছে এবং সে আর্জেন্টিনাতে থাকে। আমি সুখী এবং নিশ্চিন্তে আছি।’’ সিজেস কার্নিভালে, অ্যান্তোনেলা রকুজ্জো নামক ঐ মেয়ের সাথে মেসিকে দেখা যায়। রকুজ্জো রোজারিওর স্থানীয় অধিবাসী। ২০১২ সালের ২ জুন, ইকুয়েডরের বিপক্ষে মেসি একটি গোল করেন ও একটি গোলে সহায়তা করেন। গোল করার পর তিনি বলটি তার জার্সির ভেতর ঢুকিয়ে নেন, যা তার মেয়েবন্ধুর গর্ভবতী হওয়ার ইঙ্গিত বহন করে। রকুজ্জো তার টুইটারে পোস্ট করেন যে তিনি সেপ্টেম্বরে সন্তান জন্ম দিতে যাচ্ছেন। মেসি নিশ্চিত করেন যে এটি একটি ছেলে শিশু, সে অক্টোবরে জন্মগ্রহন করবে এবং তিনি ও তার মেয়েবন্ধু শিশুটির নাম থিয়াগো রাখার পরিকল্পনা করেছেন। তবে, থিয়াগোর জন্ম একটু পরেই হয়। ২ নভেম্বর, থিয়াগো জন্মগ্রহন করে এবং মেসি সন্তানের বাবা হন। বার্সেলোনার দাপ্তরিক ওয়েবসাইটে সংক্ষিপ্তভাবে প্রকাশ করা হয়, ‘‘লিও মেসি একজন বাবা।’’ পাশাপাশি, মেসি তার ফেসবুক পাতায় পোস্ট করেন, ‘‘আজ আমি বিশ্বের সবচেয়ে সুখী মানুষ, আমার সন্তান জন্মগ্রহন করেছে এবং এই উপহারের জন্য সৃষ্টিকর্তাকে ধন্যবাদ।’’

মেসির দুজন খুড়তুত ভাই রয়েছে: ম্যাক্সি, প্যারাগুয়ের ক্লাব অলিম্পিয়াতে উইঙ্গার হিসেবে খেলেন এবং এমানুয়েল বিয়ানচুচ্চি, প্যারাগুয়ের ইন্দিপেনদিয়েন্তে ক্লাবে মিডফিল্ডার হিসেবে খেলেন।

আমেরিকান লেখক রাইট থমসন এর মতে, মেসি স্পেনে থাকা সত্বেও রোজারিও এবং তার পরিবারের সাথে সুনিবিড় বন্ধন রক্ষনাবেক্ষন করে চলেছেন। তার কথার মাধ্যমেই এই বন্ধন সম্পর্কে বোঝা যায়। আজকের দিনে, মেসি কিছুটা আলাদা ধরনের স্পেনীয় ভাষায় কথা বলেন, যেমনটি রোজারিওর স্থানীয় মানুষেরা বলে থাকেন। তিনি প্রতিনিয়তই রোজারিওতে তার কিছু বন্ধুর সাথে ফোন বা বার্তার মাধ্যমে যোগাযোগ করে থাকেন, যাদের অধিকাংশই ‘‘দ্য মেশিন অব ‘৮৭’’ এর সদস্য ছিলেন। একদিন বুয়েনোস আইরেসে আর্জেন্টিনা জাতীয় দলের হয়ে ট্রেনিং শেষে তিনি পরিবারের সাথে ডিনার করতে এবং রাত কাটানোর জন্য গাড়িতে করে রোজারিওর উদ্দেশ্য যাত্রা করেন এবং পরের দিন ট্রেনিং শুরু হওয়ার আগে বুয়েনোস আইরেসে ফিরে আসেন। মেসি রোজারিওতে তার পুরনো বাড়ির মালিকানাও রেখে দিয়েছেন, যদিও তার পরিবার বাড়িটি আর ব্যবহার করেনা।

সঠিক অনুচ্ছেদ শিরোনাম কোনটি?
titleA. ২০০৫–০৬ মৌসুম
titleB. কর্মজীবনের পরিসংখ্যান
titleC. ব্যক্তিগত জীবন
titleD. ২০০৭–০৮ মৌসুম
উত্তর: titleC
ঘূর্ণিঝড় আইলা পটুয়াখালি, বরগুনা, ভোলা, বরিশাল, লক্ষ্মীপুর, নোয়াখালীর হাতিয়া, নিঝুম দ্বীপ, খুলনা ও সাতক্ষীরা জেলায় জানমালের ব্যাপক ক্ষয়ক্ষতি করেছে। আইলার প্রভাবে নিঝুম দ্বীপ এলাকার সকল পুকুরের পানিও লবণাক্ত হয়ে পড়েছে। খুলনা ও সাতক্ষীরায় ৭১১ কিলোমিটার বেড়িবাঁধ বিধ্বস্থ হয়েছে। ফলে তলিয়ে যায় খুলনার দাকোপ ও কয়রা এবং সাতক্ষীরার শ্যামনগর ও আশাশুনি উপজেলার ১৩টি ইউনিয়ন লোনা পানিতে তলিয়ে যায়। ৭৬ কিলোমিটার বাঁধ পুরোপুরি এবং ৩৬২ কিলোমিটার বাঁধ আংশিকভাবে ধ্বসে পড়ে।

ঘূর্ণিঝড়ের এক বছর পর পত্রিকায় প্রকাশিত প্রতিবেদন অনুযায়ী ক্ষয়ক্ষতির বিবরণ নিম্নরূপ:

ঘূর্ণিঝড়ের ফলে দাকোপের ঢাকী নদীর তীর ও বাঁধ ভেঙ্গে তার বিস্তার বেড়েছে দক্ষিণে। এর ফলে ছোট জালিয়াখালি নামক গ্রামটি সম্পূর্ণ নদীগর্ভে তলিয়ে গেছে, ফলশ্রুতিতে পাল্টে গেছে কামারখোলা ইউনিয়নের মানচিত্র। জালিয়খালি গ্রামের ৮০টি পরিবারের প্রায় ৫০০ জন মানুষ এখন উদ্বাস্তু (প্রেক্ষিত মে ২০১১)। উদ্বাস্তু এসব মানুষের কিছু অংশ (৬৩টি পরিবার) বাঁধের টিকে থাকা অংশে ঘর বেঁধে বসবাস করছেন। উদ্বাস্তুদের অনেকের কাঁচা ঘরের পাশাপাশি কারও কারও একতলা পাকা ভবনও নিশ্চিহ্ন হয়ে গেছে।

সঠিক অনুচ্ছেদ শিরোনাম কোনটি?
titleA. নামকরণ
titleB. বাংলাদেশ
titleC. ভারত
titleD. ক্ষয়ক্ষতি
উত্তর: titleB